"Ҳаушьҭымҭацәа рхыԥхьаӡара иагхеит аҵыхәтәантәи хышықәса, избанзар астудентцәа ҳадаҳкыломызт алицензиа аанкылан иҟан, сынтәа иоуҳажьыз рхыԥхьаӡара 33-ҩык роуп зынӡа. Ахаҭабзиара атәы ҳҳәозар ҳацәгьаӡам. Аԥышәарақәа рнапхгаҩцәа аҳасабарбақәа ҟарҵеит. Аҳазалхратә ус азанааҭ ала аҳәынҭқарратә еилакы ахантәаҩы ихаҭа идикылон аԥышәарақәа. Игәаԥхаз аушьҭымҭацәа рҟынтәи аӡәык-ҩыџьак аусура игеит. Ус егьырҭ азаанҭқәа рҟынгьы. Агроекономика азанааҭ ала сынтәатәи ҳаушьҭымҭацәа ааҩык рҟынтәи ԥшьҩык ақыҭанхамҩа аминистр аусура игеит. Аминистррақәа рнапхгаҩцәа аԥышәарақәа ианрылахәу лабҿаба ирбоит аушьҭымҭацәа зеиԥшроу", — иҳәеит Кәарҷиа.
Арадио
Кәарҷиа: ҳаушьҭымҭацәа рыбжьара аԥышәарақәа рҟны аусура здыргалаз ыҟоуп
© SputnikВалерий Кварчия
© Sputnik
Аҟәатәи Иаарту аинститут аректор Валери Кәарҷиа Sputnik аефир аҟны иҳәеит сынтәатәи роушьҭымҭацәа рыбжьара аҵара ахыркәшаратә ԥышәарақәа рҟны аусура здыргалаз ыҟоуп ҳәа. Аинститут иҭалар зҭаху рҟынтәи рашәара 19 инаркны арзаҳалқәа рыдкылара иалагоит.